Upravno vijeće Znanstvene knjižnice Zadar danas je jednoglasno donijelo odluku o raspisivanju natječaja za izbor novog ravnatelja. Odluka je uslijedila nakon jučerašnje sjednice Gradskog vijeća, na kojoj je većinom glasova odbijen prijedlog o prijenosu osnivačkih prava na Sveučilište u Zadru.
Podsjetimo, natječaj je ovog ljeta već bio raspisan, ali je zbog pisma namjere Sveučilišta iz Ureda gradonačelnika Branka Dukića stigao zahtjev da se natječaj poništi dok ne bude poznato na koji će se način upravljati Znanstvenom knjižnicom. S obzirom da prijedlog nije prošao, Upravno vijeće odlučilo je prije isteka zakonskog roka 14. rujna donijeti odluku o ponovnom natječaju.
Kako nam je rekla predsjednica Upravnog vijeća Ivana Župić-Baždarić, natječaj će biti objavljen u petak, a rok za prijavu kandidata bit će 15 dana.
Upravno vijeće također je jednoglasno donijelo odluku da će do izbora novog ravnatelja vršiteljica dužnosti i nadalje biti Marijana Senkić-Klapan.
Tweet
Ispiši Pošalji e-mailom Komentari 0 +
Komentari 0
Trenutno nema komentara na ovu vijest.
DODAJ KOMENTAR .
Ime:
Email:
Naslov:
Komentar:
Sigurnosni kod:
Napomena:
Komentari se objavljuju u realnom vremenu te se portal 057info ne može smatrati odgovornim za izrečeno. Zabranjeno je vrijeđanje, psovanje i klevetanje. Komentari s takvim sadržajem bit će izbrisani, a njihovi autori prijavljeni nadležnim službama.